ຊີເຣຍຈະຕອບໂຕ້ຢ່າງໜັກ ຕໍ່ການສັງຫານໝູ່ ກໍາລັງຮັກສາຄວາມປອດໄພ
ຊີເຣຍໃຫ້ຄໍາໜັ້ນສັນຍາ ຈະຕອບໂຕ້ຢ່າງເດັດຂາດ ຕໍ່ການສັງຫານໝູ່ ກໍາລັງຮັກສາຄວາມປອດໄພ 120 ຄົນ​ໃນການດັກໂຈມຕີ ທີ່​ເມືອງ Jir al-Shughour.
ຊີເຣຍໃຫ້ຄໍາໜັ້ນສັນຍາທີ່ຈະເພີ່ມທະວີການຕອບໂຕ້ຢ່າງໜັກແໜ້ນແລະເດັດດ່ຽວຕໍ່ອັນທີ່ໂທລະພາບແຫ່ງຊາດເອີ້ນວ່າ ການສັງຫານໝູ່ກໍາລັງຮັກສາຄວາມປອດໄພ 120 ຄົນໃນເມືອງ Jir al-Shughour ໃນພາກຕາເວັນຕົກສຽງເໜືອຂອງປະເທດນັ້ນ ລາຍງານຂ່າວໃນວັນຈັນວານນີ້ ຍັງບໍ່ສາມາດຢືນຢັນໄດ້ ໃນເມື່ອວ່າພວກນັກຂ່າວຕ່າງປະ ເທດບໍ່ໄດ້ຮັບອະນຸຍາດໃຫ້ເຂົ້າໄປໃນຊີເຣຍນັ້ນ ພວກນັກເຄື່ອນໄຫວຝ່າຍຄ້ານຊີເຣຍໄດ້ ໂຕ້ແຍ້ງການກ່າວອ້າງກ່ຽວກັບຈຳນວນກຳລັງຮັກສາຄວາມສະຫງົບທີ່ບາດເຈັບແລະລົ້ມ ຕາຍ ໂດຍສະເໜີແນະວ່າຈະໃຊ້ເປັນຂໍ້ແກ້ໂຕສໍາລັບການໂຈມຕີຢ່າງໜັກຄັ້ງໃໝ່ຂອງລັດຖະ ບານນັ້ນ ທ່ານ Ibrahim al-Shaar ລັດຖະມົນຕີພາຍໃນຂອງຊີເຣຍ ກ່າວວ່າການທໍາການຕອບໂຕ້ ໃດໆກໍຕາມຈະດຳເນີນໄປຕາມກົດໝາຍ ເຂດອ້ອມແອ້ມເມືອງ Jir al-Shughour ໃກ້ໆກັບຊາຍແດນເຕິກກີ ເປັນຂົງເຂດຫລ້າສຸດທີ່ ເຂົ້າຮ່ວມໃນການລຸກຮືຂຶ້ນຕໍ່ຕ້ານລັດຖະບານທີ່ມີວັດຖຸປະສົງເພື່ອເຮັດໃຫ້ການປົກຄອງປະ ເທດແບບຜະເດັດການທີ່ດຳເນີນມາເປັນເວລາ 11 ປີຂອງປະທານາທິບໍດີ Bashar al-As sad ນັ້ນສິ້ນສຸດລົງ ໂຄສົກລັດຖະບານທ່ານນຶ່ງຍອມຮັບວ່າ ກໍາລັງຮັກສາຄວາມປອດໄພໄດ້ສູນເສຍການຄວບ ຄຸມຢູ່ໃນບາງເຂດທັງຢູ່ໃນແລະອ້ອມແອ້ມຕົວເມືອງ ນັ້ນ ຊີເຣຍຖິ້ມໂທດຄວາມວຸ້ນວາຍທີ່ເກີດຂຶ້ນນີ້ໃສ່ແກ໊ງກໍ່ການຮ້າຍປະກອບອາວຸດທີ່ສະໜັບສະ ໜຸນພວກຍຸແຍ່ຕ່າງປະເທດ ບັນດາກຸ່ມປົກປ້ອງສິດທິມະນຸດ ກ່າວວ່າ ຢ່າງໜ້ອຍປະຊາຊົນ 1 ພັນ 100 ຄົນໄດ້ເສຍຊີ ວິດໄປໃນການປາບປາມຂອງລັດຖະບານຕໍ່ພວກປະທ້ວງຕໍ່ຕ້ານລັດຖະບານທີ່ໄດ້ເລີ້ມມາ ຕັ້ງແຕ່ເດືອນມີນາປີນີ້ ແລະໄດ້ມີການຈັບກຸມປະຊາຊົນຈໍານວນຫລາຍກວ່າ 10 ພັນຄົນ